
Ministarstvo poljoprivrede,
šumarstva i vodoprivrede   
 	 


[bookmark: _Hlk121741654]Broj: UP-I-15-037/26-579/2                                                            08. septembar 2026. godine 

Ministarstvo poljoprivrede, šumarstva i vodoprivrede, na osnovu člana 34 stav 2 u vezi stava 1 Zakona o slobodnom pristupu informacijama (“Sl.list CG”, br. 160/25 ), odlučujući  po zahtjevu NVO „MANS“ iz Podgorice br. 160650, Dalmatinska 188,  radi pristupa informacijama, donijelo je: 

 	R J E Š E NJ E 
[bookmark: _Hlk176430723][bookmark: _Hlk164322613][bookmark: _Hlk189737117][bookmark: _Hlk134694289][bookmark: _Hlk121991128]Usvaja se zahtjev NVO „MANS“ iz Podgorice, pa se dozvoljava pristup informacijama po zahtjevu br. 160650 i to kopiji: Svih važećih ugovora o zakupu. 
Pristup informacijama ostvariće se dostavom  kopije putem pošte, preporučenom pošiljkom na adresu podnosioca zahtjeva,a nakon dostavljanja dokaza o uplati troškova postupka.
NVO „MANS“ iz Podgorice  je dužno uplatiti troškove postupka  u iznosu od 3,03 eura  (slovima: tri eura i tri centa), u korist budžeta CG na žiro račun br. 9070000000083001-19 sa naznakom Ministarstvo poljoprivrede, šumarstva i vodoprivrede - “troškovi postupka za pristup informacijama” i o tome dostaviti odgovarajući dokaz ovom Ministarstvu sa pozivom na broj ovog rješenja.
Ograničava se NVO “MANS” pristup dijelu informacija iz tačke 1 ovog rješenja, a koja sadrži podatke koji se odnose na podatke o ličnosti fizičkih lica: JMBG, adresi, nazivu banke i žiro računu.
Žalba na rješenja ne odlaže njegovo izvršenje. 

O b r a z l o ž e nj e

NVO „MANS“ iz Podgorice, podnijela je Ministarstvu  poljoprivrede, šumarstva i vodoprivrede  zahtjev za slobodan pristup informacijama br. 160650 i to kopiji: Svih važećih ugovora o zakupu.
U postupku po zahtjevu, Ministarstvo poljoprivrede, šumarstva i vodoprivrede, obratilo se dopisom od 31.08.2026. godine Službi za opšte poslove, kadrovska pitanja i slobodan pristup informacijama, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za opšte poslove, kadrovska pitanja i slobodan pristup informacijama je ovom Ministarstvu dostavila Izjašnjenje po zahtjevu stranke br. 160650 dana 01.09.2026. godine, iz koga proizilazi da ta Služba posjeduje tražene informacije po zahtjevu koje se odnose na kopije: Svih ugovora o zakupu i da informacije sadrže 26 stranica formata A-4 crnobijeli, te da se u istima nalaze podaci o ličnosti fizičkih lica koji se odnose na podatke o: jedinstvenom matičnom broju, adresi, nazivu banke i žiro računu.
Ministarstvo poljoprivrede, je po pravilima upravnog postupanja u smislu člana 12 ZUP-a i člana 31 ZSPI-a, na osnovu dokaza – Izjašnjenja Službe za opšte poslove, kadrovska pitanja i slobodan pristup informacijama, utvrdilo da posjeduje tražene informacije koje se odnose na kopije: Svih ugovora o zakupu i da ove informacije sadrže 26 stranica formata A-4, te da se u dijelu istih nalaze podaci čijim bi se objelodanjivanjem ugrozio neki od interesa iz člana 17 Zakona o slobodnom pristupu informacijama, pa nalazi da dijelu traženih informacija treba ograničiti pristup.
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa, osim opštepoznate činjenice, prvostepeni organ je shodno članu 34 stav 2 u vezi stava 1 i članu 16 ZSPI-a usvojio zahtjev i dozvolio pristup informacijama, dostavljanjem kopija: Svih ugovora o zakupu. 
Uvidom u sadržaj traženih informacija, Ministarstvo poljoprivrede, šumarstva i vodoprivrede je takođe utvrdilo da dio informacija opisan pod tačkom 3 dispozitiva ovog rješenja sadrži podatke koji se odnose na podatke ličnosti fizičkog lica, a čija zaštita je utvrđena Zakonom o zaštiti podataka o ličnosti, a radi čije zaštite je članom 17 stav 1 tačka 1 Zakona o slobodnom pristupu informacijama propisana mogućnost ograničenja pristupa informaciji. Nadalje, članom 2 stav 2 Zakona o zaštiti podataka o ličnosti je propisano da se lični podaci ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom. Članom 9 stav 1 tačka 1 istog propisa propisano je da su lični podaci sve informacije koje se odnose na fizičko lice čiji je identitet utvrđen ili se može utvrditi.
Pristup navedenom dijelu informacija, ograničava se brisanjem podataka u odnosu na fizička lica, na način da se ne ošteti izvornik informacija, kako je to propisano odredbom člana 28 Zakona o slobodnom pristupu informacijama.
Kako informacije kojima se pristup omogućava sadrže 26 stranica formata A4, a da se pristup omogućava dostavljanjem kopije svih svih ugovora zakupu, to se primjenom člana 34 stav 2 tačka 3 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 84/26), određuju troškovi postupka pristupa traženim informacijama.
Naime, članom 37 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, ali se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno 26 stranica određuju za 6 stranica formata A-4  u iznosu od 3,03 eura  (tri eura i tri centa), od čega na ime kopiranja informacije 0,18 eura (osamnaest centi) i na ime dostavljanja informacija putem pošte preporučenom pošiljkom prema cjenovniku poštanskih usluga u iznosu od 2,85 eura (pet eura i trideset pet centi), za 130 gr pošiljke, gdje je prema Cjenovniku poštanskih usluga – Univerzalne pismonosne pošiljke; Sudsko pismo i pismo u upravnom postupku od 50 gr do 2000 gr (u ovom slučaju informacija po rješenju u upravnom postupku) za kilažu od 101 gr do 250 gr propisana visina troškova dostavljanja informacija od 2,85 eura, a što za 130 gr dostavljanja kopija traženih informacija po zahtjevu stranke čini iznos kako je to već navedeno od 3,03 eura, s tim što se kako je to propisano članom 2 stav 2 ove uredbe, za fotokopiranje informacija koje se odnose na format A4-crnobijeli prvih dvadeset stranica ne naplaćuje.
Žalba na rješenje ne odlaže izvršenje, shodno članu 40 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 

                                                                                                                                                                                                    
                                                       m i n i s t a r,                                      

